**აქცია Forbes Georgia + საჩუქარი, წიგნები სერიიდან „ბიზნესის გენია“**

ელვა.ge გთავაზობთ ყველაზე გავლენიანი ბიზნეს გამოცემის **Forbes Georgia**-ს გამოწერას და საჩუქრებს. გამოიწერეთ ჟურნალი ფორბსი ქართულ ენაზე **3** , **6** ან **12** თვით და მიიღეთ გამოწერის შესაბამისი საჩუქრები, წიგნების სერიიდან **„ბიზნესის გენია“.**

აქცია საქმიანი, წარმატებული ადამიანებისთვისაა და მათვის ვისთვისაც ბიზნეს კარიერა ძალიან მნიშვნელოვანია, პაკეტის მფლობელი ყოველთვიურად გაეცნობა საქართველოსა და მსოფლიოში მიმდინარე ბიზნესის და ეკონომიკურ სიახლეებს, წიგნების სერიდან გაეცნობა მსოფლიოში ყველაზე წარმატებულ ადამიანებს, ადამიანებს რომლებმაც სხვადასხვა სფეროში გადატრიალება მოახდინეს.

* 3 თვე გამოწერა – 1 წიგნი საჩუქრად(შერჩევით). **21 ლარი – საჩუქრად 5 ლარის ღირებულების წიგნი**
* 6 თვე გამოწერა – 3 წიგნი საჩუქრად(შერჩევით) **42 ლარი – საჩუქრად 15 ლარის ღიებულების წიგნები**
* 1 წლიანი გამოწერა – სრული სერია, 10 წიგნი საჩუქრად. **84 ლარი – საჩუქრად 50 ლარის ღირებულების წიგნები.**



**Forbes Georgi**a   
ყველაზე გავლენიანი ქართული ბიზნეს-გამოცემა.

2011 წლის დეკემბრიდან, გამოიცემა ყოველთვიურად, ქართულ ენაზე და ეფუძნება Forbes-ის საგამომცემლო სახლის მთავარ იდეას - მკითხველს მოუთხროს ადამიანებზე, იდეებსა და ტექნოლოგიებზე, რომლებიც ცვლიან სამყაროს.

**Forbes Georgia**-ის მიზანია, მოიძიოს და წარმოაჩინოს ქართული ბიზნესისა და ეკონომიკის მიღწევები, ცალკეული მეწარმეების, ბიზნესმენებისა და სხვა პროფესიის ადამიანების წარმატების ისტორიები, რომლებიც მნიშვნელოვან კვალს ტოვებენ და ცვლიან სახელმწიფოსა და საზოგადოების ბედს.

**წიგნების სერია ”ბიზნესის გენია”.**   
სერიაში გაეცნობით მსოფლიოში ცნობილ საქმიან ადამიანებს, რომლებმაც ბიზნესის სხვადასხვა სფეროში გადატრიალება მოახდინეს... მათ შეცვალეს შეხედულებები, ტექნოლოგიები, დანერგეს ინოვაციური პროდუქტები. თუ რა გზა განვლეს და როგორ მიაღწიეს ტრიუმფს \_ ყველაფერს დაწვრილებით გაეცნობით ამ სერიის წიგნებში...   
შეიტყობთ მათი წარმატების საიდუმლოებას და, შესაძლოა, იგი თქვენი წარმატების საწინდარიც გახდეს.

**1)** სტივ ჯობსი **2)** მარკ ცურეკბერგი **3)** უოლტ დისნეი **4)** ჰენრი ფორდი **5)** ჯეფ ბეზოსი

**6)** კოკო შანელი **7)** ბილ გეიტსი **8)** რუპერტ მერდოკი **9)** ბერნარ არნო **10)** ლარი პეიჯი

1. *წიგნი კომპანია* ***Apple****-ის დამფუძნებლის, სტივ ჯობსის შესახებ. ერთ დროს ჰიპი, თავზე ხელაღებული, თავნება და ურჩი ბიჭი თინეიჯერობის ასაკში უკვე მილიონერი გახდა... იგი დაუპირისპირდა შეხედულებებს, ტრადიციებს, მიმართა მედიტაციას, გულმოდგინედ შეუდგა კალიგრაფიის სწავლას, შემდეგ ყველაფერი ეს ერთმანეთს დაუკავშირა და შექმნა Apple. ალბათ, დაგაინტერესებთ, რა კავშირი აქვს ყოველივე ამას მის წარმატებასთან. პასუხს მარტივად ამოიკითხავთ სტივ ჯობსის ამბების წაკითხვისას, გაიცნობთ მის პიროვნებასაც, რომელიც მსოფლიოს შავ როლინგში, ჯინსსა და სპორტულ ფეხსაცმელში გამოწყობილი დაამახსოვრდა.*
2. წიგნში მოთხრობილია **Facebook**-ის დამფუძნებლის მარკ ცუკერბერგის შესახებ. ის ჯერ ახალგაზრდაა, თუმცა მასზე უკვე ბევრს საუბრობენ და ფიქრობენ, ვინ არის სიტყვაძუნწი მარკ ცუკერბერგი - ახალგაზრდა გენიოსი თუ უბრალოდ იღბლიანი ბიჭუნა, რომელსაც ძალიან გაუმართლა? ამას დრო გვიჩვენებს, ჯერჯერობით კი ჟღალთმიანი მილიარდერი ახალ-ახალი ვირტუალური იდეებით მსოფლიოს აოცებს და ცდილობს, მსოფლიო უფრო გულღია გახადოს. და მაინც... რამ აიძულა, შეექმნა Facebook, სადაც მსოფლიოს მოსახლეობას თავი მოუყარა და რა კავშირი აქვს ამას მისი სიყვარულის ისტორიასთან - ყველაფერს დაწვრილებით გაეცნობით მარკ ცუკერბერგის ისტორიის წაკითხვისას.
3. *წიგნი* ***უოლტ დისნეის*** *შესახებ. მსოფლიოში ცნობილი მულტიპლიკატორი ბავშვობაში სიღარიბეში ცხოვრობდა, თუმცა იმედს არასოდეს კარგავდა და ოცნებობდა, რომ ოდესმე სახელგანთქმული მხატვარი გახდებოდა, გადაიღებდა მულტიპლიკაციურ ფილმებს და ააშენებდა ისეთ გასართობ ცენტრს, სადაც ყველა იმხიარულებდა... მან ოცნება რეალობად აქცია... გზა ოცნებიდან მის ასრულებამდე - რთული იყო, წარმატებას თან სდევდა მარცხი, თუმცა უოლტ დისნეი ყოველ გამოწვევას ახალი იდეით უპირისპირდებოდა და ჯიუტად განაგრძობდა ზღაპრული სამყაროს შექმნას.*
4. წიგნი საავტომობილო კომპანიის დამფუძნებლის, **ჰენრი ფორდის** შესახებ. ბიზნესმენმა, რომელსაც არასრული საშუალო განათლება ჰქონდა, საავტომობილო ინდუსტრიაში გადატრიალება მოახდინა. იგი გასაოცარი ინტუიციის, კრეატიული აზროვნებისა და მახვილი ჭკუის მეშვეობით მიზანს ყოველთვის აღწევდა. ჰენრი ფორდი ის ადამიანი იყო, რომელმაც საკუთარი თავი შექმნა, მერე კი პირადი გამოცდილების, უამრავი შეცდომისა და წარმატებების წყალობით მთელი სამყაროს შეხედულება მანქანებისა და ზოგადად ბიზნესის შესახებ რადიკალურად შეცვალა.
5. *წიგნი კომპანია* ***Amazon.com****-ის დამფუძნებლის, ჯეფ ბეზოსის შესახებ, რომელსაც საზოგადოებამ „ინტერნეტეკონომიკის მეფე“ უწოდა. იგი პირველობას ბავშვობიდან მიეჩვია - იქნებოდა სკოლა თუ უნივერსიტეტი, სამსახური დაქირავებული მუშაკის სტატუსით თუ საკუთარი ბიზნესი. ნოვატორობა, მიზანსწრაფულობა, ერთგულება საკუთარი მომხმარებლისადმი, ეკონომიურობა - ეს ის თვისებები და ღირებულებებია, რომელთაც ჯეფ ბეზოსი საკუთარ წარმატებას უმადლის, საზოგადოებას კი ურჩევს: „თუ არ შეგიძლიათ თავიდან აიცილოთ რევოლუცია, მაშინ გახდით მისი ხელმძღვანელი“.*
6. წიგნი დიზაინერ **კოკო შანელი**ს შესახებ. მან საზოგადოების დამოკიდებულება დიზაინერის პროფესიისადმი რადიკალურად შეცვალა. დაამკვიდრა ტანსაცმლის მოდელირების ახალი მეთოდი და ქალბატონებს ის ჩააცვა, რასაც თვითონ იხდენდა. სამოსს შეუხამა აქსესუარები: ქუდები, ჩანთები, ქამრები, ასევე სუნამო და საბოლოოდ შექმნა ბრენდი Chanel. როგორც დიზაინერი, ქმნიდა იმას, რაც თავად მოსწონდა, ხოლო როგორც მეწარმე ამ ყველაფერს წარმატებით აწვდიდა მრავალრიცხოვან მომხმარებელს. „მოდა - ეს მე ვარ...“, თქვა კოკო შანელმა და ყველამ ირწმუნა მისი.
7. *კომპანია* ***Microsoft****-ის დამფუძნებელ ბილ გეიტსის შესახებ. „ნაწილობრივ ნოვატორი, ნაწილობრივ მეწარმე, ნაწილობრივ მოვაჭრე, მაგრამ შეუცვლელი გენიოსი“ - ასე ახასიათებდა მას მსოფლიო მედია. წლების წინ ბილ გეიტსმა ერთ-ერთმა პირველმა გააცნობიერა, რომ მალე ადამიანის ცხოვრებაში „შემოიჭრებოდა“ კომპიუტერი, რომელსაც პროგრამული უზრუნველყოფა დასჭირდებოდა... მასაც ბევრი აღარ უფიქრია და რევოლუციური იდეის განხორციელება დაიწყო. ბილ გეიტსის წარმატების ისტორია ამერიკულ ოცნებას გვაგონებს - იგი აკეთებდა საყვარელ საქმეს და მისი წყალობით მსოფლიოს ყველაზე მდიდარი ადამიანის ტიტული მოიპოვა.*
8. წიგნი **NEWS CORPORATION-**ის დამფუძნებელ რუპერტ მერდოკის შესახებ. „თავდაჯერებული და ჭირვეული ახალგაზრდა, რომელიც მუდამ გაზეთების გამოცემაზე ფიქრობდა“, – ასე იხსენებენ მას ბავშვობის მეგობრები. რუპერტ მერდოკს რედაქციის გარეშე ცხოვრება ვერ წარმოედგინა, მან გადაწყვიტა, მედიასფეროში ეცადა ბედი – ჯერ გაზეთის რიგითი თანამშრომელი იყო, დღეს კი მედიაიმპერიის მფლობელია. წარმატებისკენ მიმავალი გზა რთული და დამღლელი აღმოჩნდა – გაუთავებელი სასამართლო პროცესები, მეგობრებისა და კოლეგების ღალატი; თუმცა „საშინელ მერდოკს“ წინ ვერაფერი აღუდგა. „გახდი საუკეთესო შენს საქმეში და არც ძალაუფლება მოგაკლდება, არც – ქონება“, – ამბობს რუპერტ მერდოკი.
9. *სერიის– „ბიზნესის გენია“ – მეცხრე ტომში მოთხრობილია ჰოლდინგ* ***LVMH****-ის მფლობელ ბერნარ არნოს შესახებ. „ძვირადღირებული ბრენდების კოლექციონერი“ , – ასე უწოდებენ მას ახლობლები და ამბობენ: არნობ, „მაღალი მოდისკენ“ მისასვლელი ყველა გზა გაგვიხსნაო. წლების წინ ფრანგმა მილიარდერმა გარისკა, მემკვიდრეობით მიღებული სამშენებლო კომპანია გაყიდა და გაკოტრების პირას მყოფი ბრენდების შესყიდვა დაიწყო. მან გადაწყვიტა, შეემნა არა ახალი მარლა, არამედ უკვე არსებული დაეხვეწა და გაეუმჯობესებინა. ბერნარ არნოს მცდელობა წარმატებით დასრულდა და დღეს მსოფლიოში ცნობილი მრავალი ბრენდი მისი საკუთრებაა.*
10. წიგნში მოთხრობილია კომპანია **Google**-ის დამფუძნებლის ლარი პეიჯის შესახებ. იგი ბავშვობიდან ელექტრონიკით იყო დაინტერესებული, სტუდენტობისას საინფორმაციო ტექნოლოგიების სფეროში სხვადასხვა პროექტზე მუშაობდა, შემდეგ კი მეგობართან ერთად შექმნა საძიებო სისტემა Google-ი, რომელიც თავდაპირველად არაკომერციული პროექტი იყო, მაგრამ მალე მან მსოფლიო დაიპყრო, ლარი პეიჯი კი მილიარდერი გახდა. წარმატებისკენ მიმავალი გზა რთული იყო, კომპანია Google-ის ბევრი პროექტი წარუმატებელი აღმოჩნდა, თუმცა ლარი პეიჯისათვის ეს საქმიანობის შეწყვეტის მიზეზი არ გამხდარა. „რაიმე მნიშვნელოვანის გაკეთებამდე საჭიროა, მარცხისადმი შიში დავძლიოთ“, – ამბობს იგი.