****   ****

****

**პრესრელიზი *,,წიგნებს ყველა სოფლისთვის ჯერონიმო სტილტონი შეაგროვებს”***

15 ნოემბერი 2014

**„წიგნი ყველა სოფელს“ პროექტის ფარგლებში გამომცემლობა პალიტრა L-ის ახალი პროექტის ,,ჯერონიმო სტილტონის სასაცილო ამბები” პრეზენტაცია ვენდის ვაკის ფილიალში გაიმართება**

15 ნოემბერს ამერიკული რესტორნების ქსელის ,,ვენდის’’ ვაკის ფილიალში (ჭავჭავაძის გამზირი 37) მსოფლიოში ცნობილი სერიის ,,ჯერონიმო სტილტონის სასაცილო ამბები’’-ს ორი წიგნის ,,ნოსტრათაგვუსის მისტიკური ხელნაწერი” და ,,ყველისფერი კემპერი” პრეზენტაცია გაიმართება, წიგნები გამომცემლობა პალიტრა L-მა გამოსცა. წიგნების მთავარი პერსონაჟის - ჯერონიმოს თოჯინა თავის ქართულენოვან წიგნებს საჩუქრად გადასცემს პროექტს, გაეცნობა ქართველ პატარებს და მოუწოდებს მშობლებს ჩაერთონ პროექტში ,,წიგნი ყველა სოფელს” - ამჯერად საბავშვო ლიტერატურის მოგროვების კუთხით.

ჯერონიმო სტილტონი სათაგვეთში, თაგვების კუნძულზე ცხოვრობს და რედაქციაში მუშაობს, მისი თავგადასავლები ნამდვილად სასაცილო ამბებია\_მოცარელაზე ფაფუკი, შვეიცარიულ ყველზე გემრიელი და გორგონძოლაზე მადისაღმძვრელი. ეს არის... ნამდვილად ულვაშიანი, სასაცილო ამბები, ენდეთ ჯერონიმო სტილტონის სიტყვას!

ღონისძიების ფარგლებში დაგეგმილია: ახალი წიგნების გადაცემა პროექტისთვის ,,წიგნი ყველა სოფელს’’, წიგნების შეგროვება, ჯერონიმოს თოჯინა წაუკითხავ ბავშვებს საკუთარი წიგნიდან ისტორიებს, ჩატარდება რამდენიმე სახის კონკურსი და დასაჩუქრდებიან გამარჯვებყული პატარები, ვენდის გოგონები ბუშტებს დაურიგებენ და სახეს მოუხატავენ ბავშვებს.

ღონისძიება გაგრძელდება 12:00-დან 16:00 საათამდე

შეგახსენებთ, რომ "წიგნიყველასოფელს" - არასამთავრობო, სახელმწიფო, საქართველოს საპატრიარქოს და კერძო სექტორის ერთიანი ძალისხმევით და ორგანიზაცია ,,სტუდენტური ერთიანობის’’ და საპატრიარქოს ახალგაზრდული ფონდის „დავითიანნის“ინიციატივით ხორციელდება. სპორტისა და ახალგაზრდობის საქმეთა სამინისტროს, სსიპ ბავშვთა და ახალგაზრდობის განვითარების ფონდის,„ვისოლ ჯგუფის“, საპატრიარქოს ახალგაზრდული მოძრაობა „დავითიანნის“, „ბაკურ სულაკაურის გამომცემლობის“, „პალიტრა L”-ის, საქართველოს ეროვნული ბიბლიოთეკის და ქველმოქმედი საზოგადოების მხარდაჭერით სვანეთის, იმერეთის, კახეთის, მცხეთა-მთიანეთისა და აჭარის სოფლებისსასკოლო თუ ცენტრალური ბიბლიოთეკები საჭირო წიგნებით მომარაგდება.

პროექტის ფარგლებში 1 აგვისტოდან საზოგადოებას შესაძლებლობააქვსდედაქალაქის ცენტრალურ უბნებში განთავსებულ „ვისოლის“ ავტოგასამართ სადგურებზე, სუპერმარკეტების ქსელ „სმარტის“ და ამერიკული რესტორნების ქსელ „ვენდის“ ვაკისა და რუსთაველის ობიექტებზე, „დავითიანნის“ ოფისებში რუსთაველის გამზ. # 21/23-სა და სამების საკათედრო ტაძრის სამრეკლოში მიიტანოს წიგნები და გააჩუქონ ისინი მათთვის, ვისთვისაც წიგნი ხელმიუწვდომელია.

ეროვნული ბიბლიოთეკის მიერ დახარისხებული წიგნებით,,მოსიარულე ბიბლიოთეკა’’ საქართველოს დიდ ქალაქებში გაჩერდება და დაგეგმილი ღონისძიებებისა და ცნობილი მწერლების დახმარებით იქაურ მოსახლეობასაც მისცემს საშუალებას გააჩუქონ წიგნები და ჩაერთონ საგანმანათლებლო პროექტში.

„წიგნი ყველა სოფელს“ გრძელვადიანი პროექტია და ამჯერად სვანეთის, იმერეთის, კახეთის, მცხეთა-მთიანეთისა და აჭარის რეგიონს მოიცავს. მოსახლეობის აქტიურობიდან გამომდინარე პროექტი სხვა რეგიონების ბიბლიოთეკების მომარაგებასაც ისახავს მიზნად.

**დამატებითი ინფორმაციისთვის დაგვიკავშირდით:**

,,პალიტრა L”- სოფო საყევარაშვილი მობ: 595996609

„ვისოლ ჯგუფი“ - რუსუდან კბილაშვილი მობ: 577 102 201

სპორტისა და ახალგაზრდობის საქმეთა სამინისტრო: ანა ბაქანიძე მობ: 577 132015

საპატრიარქოს ახალგაზრდული მოძრაობა „დავითიანნი“ - ქეთი ბურჯანაძე მობ: 599 933145

“ბაკურ სულაკაურის გამომცემლობა“ - ნინო ნადიბაიძე მობ: 593 153615