**ამ პროექტმა უკვე დააყენა რიგები წიგნის მაღაზიასთან!**



**26 თებერვალს 18:00 საათზე ბიბლუსი გალერეაში (ჭავჭავაძის 7)** პროექტ ლიბერთინსის პრეზენტაცია გაიმართება.

”გამომცემლობა პალიტრა L”-ი მომავალშიც აქტიურად გეგმავს, გამოსცეს თანამედროვე ლიტერატურა თინეიჯერებისთვის. იმისათვის, რომ სწორად შეირჩეს წიგნები, რომლებიც ძალიან მოეწონებათ და დააინტერესებთ ბავშვებს. პალიტრა L თავად არჩევინებს მათ სასურველ ლიტერატურას.

,,Liberteens-ის” წევრები არიან წიგნის მოყვარული, ენერგიული, მოტივირებული და უცხო ენების, განსაკუთრებით ინგლისურის კარგი მცოდნე ბავშვები, რომლებიც გამომცემლობას აწვდიან ინფორმაციას მათთვის საყვარელი უცხო ენოვანი წიგნების შესახებ, წერენ რეცენზიებს, რეკომენდაციებს წიგნთან დაკავშირებით და აძლევენ გამომცემლობას რჩევას გამოიცეს თუ არა ესა თუ ის წიგნი ქართულად. გარდა ამისა გამომცემლობა თვითონაც აქტიურად არჩევს მსოფლიოში აღიარებულ ბესტსელერებს და რეკომენდაციისათვის აწვდის პროექტში მონაწიილეებს.

სწორედ ამ პროექტის ფარგლებში შეირჩა და გამოიცა ორი მსოფლიო ბესტსელერი- ,,ლაბირინთში მორბენალი” და ,,თუ დავრჩები”, რომლებმაც ქსელში გასვლის დღესვე დააყენეს რიგები წიგნის მაღაზიებთან და მალევე იქცნენ ქართულ ბესტსელერებადაც.

შემდეგი წიგნი, რომელიც მარტის დასაწყისში ამ პროექტის სლოგანის ,,შენი თაობის არჩევანი” ქვეშ გამოვა ,,გიკი გოგონაა” მსოფლიოში ცნობილი და პოპულარული სერია, შემდეგი წიგნი კი ,,ლაბირინთში მორბენალის მეორე ნაწილი ,,ცეცხლით გამოცდა”.

პრეზენტაციაზე გამოვლინდებიან Liberteens-ის ახალი წევრები და გათამაშდება ,,გიკო გოგოს” პირველი რამდენიმე ეგზემპლარი.

გამომცემლობა პალიტრა L Liberteens-ის თინეიჯერ წევრებთან ერთად კიდევ ბევრ სიახლეს და საინტერესო პროექტს პირდება მკითხველს.

**დამატებითი ინფორმაციისთვის დაგვიკავშირდით:**

სოფო საყევარაშვილი

გამომცემლობა პალიტრა L

მარკეტინგის სამსახურის უფროსი

595 996609